Kimberley-plaasaanval: Vrou ook vas | Maroela Media
Kimberley-plaasaanval: Vrou ook vas
'n Vrou is in hegtenis geneem vir die besit van gesteelde goedere in verband met die wrede aanval op die bekende Kimberliet, Piet Els, en sy lewensmaat, Magrietha "Rikkie" Alsemgeest.
Kapt. Sergio Kock, woordvoerder van die polisie, het gesê die 27-jarige vrou is omstreeks 23:00 Woensdagaand in hegtenis geneem by 'n huis in Galeshewe. "Die polisie het 'n muntversameling, juweliersware en motorsleutels wat glo aan die slagoffers behoort in haar besit gevind."
Volgens Kock sal die verdagte Maandag in die Kimberley-landdroshof verskyn op aanklagte van die besit van vermoedelik gesteelde goedere.
Die ander drie verdagtes wat reeds in verband met die voorval in hegtenis geneem is sal intussen weer op 22 Februarie in die Kimberley-landdroshof verskyn.
Die vorige drie verdagtes is onderskeidelik op 7 Februarie, 31 Januarie en 29 Januarie in hegtenis geneem. Die drie staan onder meer tereg op aanklagte van roof met verswarende omstandighede.
Kimberley Noord-Kaap Piet Els plaasaanvalle
Lokomotief-skandaal: Beamptes nie vervolg
Man wat glo huiswerker verkrag 'intellektueel gestremd'
Die opskrif laat dit klink of sy vrou vas is. Maar 'n vrou is vas. Eers as jy die artikel lees maak dit sin.
Puik werk Saps,,, Nou moet daaie Regtertjie net sy of haat werk doen,,, Onthou nie minder as 14 jaar nie hoor,,,,,, Kyk na die doodskis sakie,, aseblieffies hoor!!,
Lyk vir my die Kimberley Polisie se werk is beslis nog hulle trots. Welgedaan. Doen so voort.
Sy was seker die huishulp wat die inligting oor die inhoud van die huis verkondig het. Tien teen een saamgewerk met die kriminele.
Deur nie die moordenaar(s) uit te wys nie, maak hulle hulself nie net medepligtig nie, maar mede-skuldig aan poging tot moord!